תקנות למניעת הטרדה מינית (חובות גוף ספורט)

{{ח:התחלה}}
{{ח:כותרת|תקנות למניעת הטרדה מינית (חובות גוף ספורט), התשפ״א–2021}}

{{ח:פתיח-התחלה}}
{{ח:תיבה|ק״ת תשפ״א, 1698|תקנות למניעת הטרדה מינית (חובות גוף ספורט)|https://olaw.org.il/takanot/takanot-9119.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק למניעת הטרדה מינית#סעיף 13|סעיף 13}} {{ח:חיצוני|חוק למניעת הטרדה מינית|לחוק למניעת הטרדה מינית, התשנ״ח–1998}} (להלן – החוק), ובאישור הוועדה לקידום מעמד האישה ולשוויון מגדרי של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אחראי בגוף ספורט“ – מי שמונה לפי {{ח:חיצוני|תקנות למניעת הטרדה מינית (חובות מעסיק)#סעיף 4|תקנה 4 לתקנות חובות מעסיק}}, בין שהוא עובדו של המעסיק ובין שאינו עובדו;
{{ח:ת|סוג=הגדרה}} ”גוף ספורט“ – אגודת ספורט, ארגון ספורט, התאחדות, איגוד, ומועדון ספורט, כהגדרתם {{ח:חיצוני|חוק הספורט#סעיף 1|בסעיף 1 לחוק הספורט}}, והתאחדות כהגדרתה {{ח:חיצוני|חוק הנהיגה הספורטיבית|בחוק הנהיגה הספורטיבית, התשס״ו–2005}};
{{ח:ת|סוג=הגדרה}} ”חוק הספורט“ – {{ח:חיצוני|חוק הספורט|חוק הספורט, התשמ״ח–1988}};
{{ח:ת|סוג=הגדרה}} ”מאמן“, ”מדריך ספורט“ – כל אדם המורשה לעסוק כמאמן או כמדריך ספורט לפי {{ח:חיצוני|חוק הספורט|חוק הספורט}} {{ח:חיצוני|תקנות הספורט (חיוב בתעודת הסמכה)|ותקנות הספורט (חיוב בתעודת הסמכה), התשע״ח–2018}}, בין בשכר ובין שלא בשכר;
{{ח:ת|סוג=הגדרה}} ”מטפל“ – כל הנותן שירותי טיפול נפשי, בריאותי, רפואי או פארא־רפואי לגוף ספורט המזמין את שירותיו;
{{ח:ת|סוג=הגדרה}} ”מתלונן“ – אדם הטוען כי הוטרד מינית או כי התנכלו לו, במסגרת פעילות ספורט מאורגנת;
{{ח:ת|סוג=הגדרה}} ”נילון“ – מי שהמתלונן טוען שביצע את ההטרדה המינית או את ההתנכלות נושא התלונה;
{{ח:ת|סוג=הגדרה}} ”ספורטאי“ – כל המשתתף בפעילות ספורט מאורגנת, בין אם בעד תשלום שכר או כל תמורה אחרת ובין אם לא, שמלאו לו 14 שנה;
{{ח:ת|סוג=הגדרה}} ”עונת ספורט“ – כהגדרתה {{ח:חיצוני|חוק הספורט|בחוק הספורט}};
{{ח:ת|סוג=הגדרה}} ”פעילות ספורט מאורגנת“ – כהגדרתה {{ח:חיצוני|חוק הספורט|בחוק הספורט}}, לרבות פעילות ספורט המאורגנת על ידי מועדון ספורט, ולמעט פעילות חד־פעמית בשנה;
{{ח:ת|סוג=הגדרה}} ”שופט ספורט“ – כהגדרתו {{ח:חיצוני|חוק הספורט|בחוק הספורט}};
{{ח:ת|סוג=הגדרה}} ”תלונה“ – תלונה בשל הטרדה מינית או התנכלות כלפי אדם במסגרת פעילות ספורט מאורגנת;
{{ח:ת|סוג=הגדרה}} ”תקנות חובות מעסיק“ – {{ח:חיצוני|תקנות למניעת הטרדה מינית (חובות מעסיק)|תקנות למניעת הטרדה מינית (חובות מעסיק), התשנ״ח–1998}}.

{{ח:סעיף|2|חובות המוטלות על גוף ספורט למניעת הטרדה מינית}}
{{ח:ת}} על גוף ספורט יחולו ההוראות המפורטות להלן:
{{ח:תת|(1)}} גוף ספורט יקיים פעולות הדרכה והסברה שעניינן מניעת הטרדה מינית והתנכלות, לכל מטפל, מאמן, מדריך ספורט, שופט ספורט וספורטאי, המשתתפים בפעילות ספורט המאורגנת על ידו, גם אם אינם מועסקים על ידו, ובלבד שפעולות הדרכה והסברה כאמור לספורטאי עד גיל 16 ייערכו רק לאחר שניתנה הסכמת הורה בכתב להשתתפות הקטין בפעולות הדרכה והסברה כאמור; בתקנות אלה –
{{ח:תת|סוג=הגדרה}} ”הדרכה והסברה“ – העברת תכנים שאושרו על ידי מי ששר המשפטים מינה לעניין זה;
{{ח:תת|סוג=הגדרה}} ”הורה“ – לרבות אפוטרופוס שמונה לקטין, ואומן כהגדרתו {{ח:חיצוני|חוק אומנה לילדים|בחוק אומנה לילדים, התשע״ו–2016}};
{{ח:תת|(2)}} פעולות הדרכה והסברה לפי פסקה (1) יתקיימו אחת לשנה לפחות, יותאמו לענף הספורט ויכללו מידע בדבר זיהוי מצבי הטרדה מינית או התנכלות המאפיינים את תחום הספורט ודרכים למנוע תופעות אלה; פעולות אלה יכול שייעשו באמצעי טכנולוגי כגון לומדה ממוחשבת;
{{ח:תת|(3)}} בלי לגרוע מהאמור {{ח:חיצוני|תקנות למניעת הטרדה מינית (חובות מעסיק)#סעיף 4|בתקנה 4 לתקנות חובות מעסיק}}, בגוף ספורט שבו רשומים מעל אלף ספורטאים בעונת ספורט, ימונו שני אחראים, שלפחות אחד מהם אישה;
{{ח:תת|(4)}} אחראי בגוף ספורט יעבור בסמוך למינויו הכשרה בהיקף שלא יפחת מ־18 שעות, שתעסוק, בין השאר, במהות התפקיד, הכרת {{ח:חיצוני|חוק למניעת הטרדה מינית|החוק למניעת הטרדה מינית, התשנ״ח–1998}}, זיהוי מצבים ייחודיים של הטרדה מינית בענף הספורט, דרכי מניעה ואופן הטיפול בתלונות.

{{ח:סעיף|3|הגשת דין וחשבון על ידי גוף ספורט}}
{{ח:תת|(א)}} גוף ספורט יגיש, אחת לשנה, לשר המשפטים ולרשות לקידום מעמד האישה, דין וחשבון ובו פירוט לגבי הפעולות שנקט גוף הספורט למניעת הטרדה מינית בתחומו, ובכלל זה מספר המשתתפים בפעולות ההדרכה וההסברה שקיים גוף הספורט ביחס למספר הגורמים הנדרשים להשתתף בהן לפי {{ח:פנימי|סעיף 2|תקנה 2(1)}} וכן מספר התלונות שהוגשו לאחראי בגוף ספורט ואופן הטיפול בהן; בדין וחשבון האמור לא ייכללו פרטי מידע שיאפשרו את זיהוי המתלונן, הנילון ואנשים אחרים המעורבים בתלונה.
{{ח:תת|(ב)}} גוף הספורט יעביר העתק של הדין וחשבון לפי תקנת משנה (א) למשרד התרבות והספורט.
{{ח:תת|(ג)}} דין וחשבון, כאמור בתקנת משנה (א), יוגש על ידי גוף ספורט עד תום חודש דצמבר של כל שנה, לגבי עונת הספורט שקדמה למועד הדיווח.
{{ח:תת|(ד)}} שר המשפטים יגיש לוועדה לקידום מעמד האישה ולשוויון מגדרי של הכנסת, אחת לשנה, דיווח על אודות הדוחות שהוגשו לו לפי תקנת משנה (א); דיווח כאמור יוגש בתוך שישה חודשים ממועד קבלת הדוחות לפי תקנת משנה (ג).

{{ח:סעיף|4|סייג לתחולה}}
{{ח:ת}} תקנות אלה לא יחולו על –
{{ח:תת|(1)}} ספורטאי מחוץ לארץ, הבא לישראל להשתתף בתחרויות ספורט;
{{ח:תת|(2)}} מורה לחינוך גופני במוסד חינוך כהגדרתו {{ח:חיצוני|חוק לימוד חובה|בחוק לימוד חובה, התש״ט–1949}}, בעת מילוי תפקידו עם תלמידי המוסד במסגרת פעילות ספורט הנערכת במוסד החינוך או מטעמו או במסגרת פעילות ספורט הנערכת בפיקוח משרד החינוך ולפי הנחיותיו.

{{ח:סעיף|5|שמירת דינים}}
{{ח:ת}} אין באמור בתקנות אלה כדי לגרוע מהוראות כל דין, ובכלל זה מהוראות {{ח:חיצוני|תקנות למניעת הטרדה מינית (חובות מעסיק)|תקנות חובות מעסיק}}.

{{ח:סעיף|6|תחילה, הוראת מעבר ודיווח ראשון}}
{{ח:תת|(א)}} תחילתן של תקנות אלה 60 ימים מיום אישור תוכני ההדרכה וההסברה על ידי מי ששר המשפטים מינה לעניין זה לפי {{ח:פנימי|סעיף 2|תקנה 2(1)}}, ולא יאוחר מתום שישה חודשים ממועד פרסום תקנות אלה (להלן – יום התחילה); שר המשפטים יפרסם הודעה ברשומות על מועד אישור התכנים האמור ועל יום התחילה.
{{ח:תת|(ב)}} אחראי בגוף ספורט ששימש בתפקיד כאמור ערב יום התחילה, יעבור הכשרה לפי הוראות {{ח:פנימי|סעיף 2|תקנה 2(4)}} בתוך שנתיים מיום התחילה.
{{ח:תת|(ג)}} דין וחשבון ראשון לפי הוראות {{ח:פנימי|סעיף 3|תקנה 3(א)}} יוגש על ידי גוף ספורט עד תום חודש דצמבר 2021, לגבי עונת הספורט שקדמה לו.

{{ח:חתימות|ג׳ בכסלו התשפ״א (19 בנובמבר 2020)}}
* '''אבי ניסנקורן'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]